**Likumprojekta „Par**[**Eksporta kredītu garantēšanas likuma**](https://likumi.lv/ta/id/42403-obligata-militara-dienesta-likums)**atzīšanu par spēku zaudējušu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Par [Eksporta kredītu garantēšanas likuma](https://likumi.lv/ta/id/42403-obligata-militara-dienesta-likums) atzīšanu par spēku zaudējušu” (turpmāk – likumprojekts) ir izstrādāts, ņemot vērā, ka eksporta kredītu garantēšanas jomā ir cits normatīvais regulējums, t.sk. Valsts sekretāru sanāksmē 05.01.2017. ir izsludināts Ministru kabineta noteikumu projekts „Vidēja un ilgtermiņa eksporta kredīta garantiju un investīciju garantiju izsniegšanas noteikumi saimnieciskās darbības veicējiem”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz šim Latvijā atbilstoši Direktīva 84/568/EEK un Direktīvai 98/29/EK nav izsniegtas eksporta vai investīciju garantijas, jo eksporta un investīciju garantiju izsniegšanai nav bijis paredzēts finansējums, lai arī ir bijis normatīvais regulējums – 2006.gadā pieņemtais “Eksporta kredītu garantēšanas likums” un atbilstoši šim likumam izdotie Ministru kabineta noteikumi:   1. Ministru kabineta 2007.gada 2.janvāra noteikumi Nr.2 “Noteikumi par Latvijas Republikas eksporta kredītu garantētāja paziņošanas procedūrām Eiropas Komisijai un citiem Eiropas Savienības dalībvalstu eksporta kredītu garantētājiem”; 2. Ministru kabineta 2007.gada 9.janvāra noteikumi Nr.39 “Eksporta kredītu garantiju izsniegšanas noteikumi”.   Kopš 2006.gada, kad tika pieņemts Eksporta kredītu garantēšanas likums, ir pieņemts Attīstības finanšu institūcijas likums, kas nosaka:   1. 2.panta 2.daļa 13.punktā - Finanšu institūcija īsteno programmas šādās jomās un šādiem mērķiem: 13) eksporta veicināšanai; 2. 12.panta 4.daļā: Ministru kabinets apstiprina programmas un nosaka to īstenošanas kārtību, finansējumu, atbalstāmo darbību un izmaksu attiecināmības nosacījumus, tai skaitā finansējumu Finanšu institūcijas izdevumu segšanai.   Atbilstoši minētajām Attīstības finanšu institūcijas likuma normām vidēja un ilgtermiņa eksporta kredītu garantiju un investīciju garantiju ieviešanas nosacījumus, līdzīgi kā īstermiņa eksporta garantiju un citu Altum ieviesto atbalstu programmu ieviešanas nosacījumu, nosaka Ministru kabineta noteikumi. Līdz ar to eksporta un investīciju garantiju ieviešanai nav nepieciešams atsevišķs likums un [Eksporta kredītu garantēšanas likum](https://likumi.lv/ta/id/42403-obligata-militara-dienesta-likums)s atzīstams par spēku zaudējušu. |
| 3. | Projekta izstrādē iesaistītās institūcijas | Altum. |
| 4. | Cita informācija | Nav. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Tiesiskajam regulējumam nav ietekme uz administratīvajām izmaksām. |
| 4. | Cita informācija | Nav. |
|  | | |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Likumprojekts šo jomu neskar.* |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes nav paredzētas. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē netika paredzēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Likumprojekta izpildi nodrošinās Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Ministru prezidenta biedrs,

ekonomikas ministrs A.Ašeradens

Vīza: Valsts sekretāra pienākumu izpildītāja,

Administrācijas vadītāja I.Jaunzeme

22.02.2017 09:54

522

Madara Dambe-Krastkalne

67013206, [Madara.Dambe-Krastkalne@em.gov.lv](mailto:Madara.Dambe-Krastkalne@em.gov.lv)